CELEX: C2007/235/43
Language: sl
Date: 2007-10-06 00:00:00
Title: Zadeva T-304/07: Tožba, vložena 10. avgusta 2007 – Calzaturificio Frau proti UUNT – Camper

6.10.2007   
            
            
               SL
            
            
               Uradni list Evropske unije
            
            
               C 235/23
            
         Tožba, vložena 10. avgusta 2007 – Calzaturificio Frau proti UUNT – Camper
   (Zadeva T-304/07)
   (2007/C 235/43)
   Jezik, v katerem je bila tožba vložena: italijanščina
   Stranki
   
      Tožeča stranka: Calzaturificio Frau S.p.A. (San Giovanni Ilarione, VR, Italija) (zastopnik: A. Rizzoli, odvetnik)
   
      Tožena stranka: Urad za usklajevanje na notranjem trgu (UUNT)
   
      Druga stranka pred odborom za pritožbe: Camper S.L.
   Predlogi tožeče stranke
   
               —
            
            
               naj se tožba skupaj z njenimi prilogami razglasi za dopustno;
            
         
               —
            
            
               naj se razveljavi sklep odbora za pritožbe (točke 1, 2 in 3 izreka sklepa) v delu, v katerem je bila za nično razglašena izpodbijana odločba, zavrnjena zahteva za registracijo vseh izpodbijanih proizvodov in prijavitelju naloženo plačilo stroškov nasprotne stranke v postopku z ugovorom in pritožbenem postopku;
            
         
               —
            
            
               UUNT naj se naloži plačilo stroškov.
            
         Tožbeni razlogi in bistvene trditve
   
      Prijavitelj znamke Skupnosti: Tožeča stranka.
   
      Zadevna znamka Skupnosti: Figurativna znamka, sestavljena iz črnega oboda, nagnjenega na desno stran (prijava št. 3.388.097) za proizvode iz razredov 18 in 25.
   
      Imetnik znamke ali znaka, navajanega v postopku z ugovorom: Camper S.L.
   
      Znamka ali znak, navajan v postopku z ugovorom: Tridemenzionalna španska nacionalna znamka, ki predstavlja obliko čevlja, za proizvode iz razreda 25, serija figurativnih angleških nacionalnih znamk, ki predstavljajo, v različnih velikostih, nagnjene obode, za proizvode iz razreda 25, in dve figurativni znamki Skupnosti, ki imata tudi obliko oboda, za proizvode in razreda 18.
   
      Odločba oddelka za ugovore: Delna zavrnitev ugovora.
   
      Odločba odbora za pritožbe: Razveljavitev izpodbijane odločbe in zavrnitev zahteve za registracijo.
   
      Navajani tožbeni razlogi: Kršitev člena 8(1)(b) Uredbe (ES) št. 40/94 o znamki Skupnosti in člena 73 te uredbe.